
Алматы қаласы әкімдігінің
2025 жылғы «___» ___________ № _____
қаулысына 3 қосымша


Алматы қаласы Ішкі саясат басқармасының «Алматы қаласы 
Қоғамдық даму орталығы» коммуналдық мемлекеттік мекемесінің жарғысы

1. Жалпы ережелер

1. Алматы қаласы Ішкі саясат басқармасының «Алматы қаласы Қоғамдық даму орталығы» коммуналдық мемлекеттік мекемесі (бұдан әрі – мемлекеттік мекеме) Қазақстан Республикасының Президенті айқындаған идеологиялық құндылықтарын ілгерілету функциясын жүзеге асыру үшін мекеме  ұйымдық құқықтық нысанында құрылған заңды тұлға мәртебесіне ие коммерциялық емес ұйым болып табылады.
2. Мемлекеттік мекеменің атауы Алматы қаласы әкімдігінің 2025 жылғы «____» __________№ _____қаулысымен өзгертілді.
3. Мемлекеттік мекеменің құрылтайшысы Алматы қаласының әкімдігі болып табылады (бұдан әрі - Құрылтайшы).
4. Тиісті саланың уәкілетті органы, сондай-ақ оған қатысты мемлекеттік мекеменің мүлкіне қатысты құқық субъектісінің функцияларын жүзеге асыратын орган «Алматы қаласы Ішкі саясат басқармасы» коммуналдық мемлекеттік мекемесі болып табылады (бұдан әрі – Басқару органы).
5. Мемлекеттік мекеменің атауы:
1) мемлекеттік тілде: Алматы қаласы Ішкі саясат басқармасының 
«Алматы қаласы Қоғамдық даму орталығы» коммуналдық мемлекеттік мекемесі;
2) орыс тілінде: Коммунальное государственное учреждение «Центр общественного развития города Алматы» Управления внутренней политики города Алматы.
6. Мемлекеттік мекеменің тұрған жері: 050026, Қазақстан Республикасы, Алматы қаласы, Алмалы ауданы, Қожамқұлов көшесі, 77-үй.

2. Мемлекеттік мекеменің заңдық мәртебесі

7. Мемлекеттік мекеменің Қазақстан Республикасының заңнамасына сәйкес дербес теңгерімі, банкте шоттары, бланкілері, Қазақстан Республикасының Мемлекеттік Елтаңбасы бейнеленген және мемлекеттік мекеменің атауы жазылған мөрі болады.
8. Мемлекеттік мекеме, Қазақстан Республикасы заңнамасында көзделген жағдайларды қоспағанда, басқа заңды тұлғаны құра алмайды, сондай-ақ оның құрылтайшысы (қатысушысы) бола алмайды.
9. Мемлекеттік мекеме өзінің қарауындағы ақшамен өз міндеттемелері бойынша жауап береді. Мемлекеттік мекемеде ақша жеткіліксіз болған кезде оның міндеттемелері бойынша әкімшілік-аумақтық бірлік тиісті бюджет қаражатымен субсидиарлық жауапты болады.
10. Мемлекеттік мекемелердің азаматтық-құқықтық мәмілелері, олардың Қазақстан Республикасы Қаржы министрлігінің аумақтық қазынашылық бөлімшелерінде міндетті тіркелгеннен кейін күшіне енеді.

3. Мемлекеттік мекеме қызметінің мәні мен мақсаттары

11. Мемлекеттік мекеме қызметінің мәні Қазақстан Республикасы Президентінің жаңа идеялары мен бастамаларын іске асыру, қазақстандық бірегейлікті дамыту, зияткерлік және рухани-адамгершілік әлеуетті қалыптастыру, қазақстандықтардың патриоттық сезімін арттыру болып табылады.
12. Мемлекеттік мекеме қызметінің мақсаты ішкі саясат саласындағы идеологиялық күн тәртібін одан әрі жетілдіру үшін қажетті шаралар кешенін іске асыру, масылдықпен күрес және жастардың еңбекке ынтасын арттыру, қоғамдық санада еңбек культін және еңбек адамының жаңа қоғамның және шынайы патриотизмнің аса маңызды дефинициясы ретіндегі ерекше мәртебесін бекіту, қазақ тілінің басымдығын арттыру, білім культін нығайту, елдің мәдени әлеуетін арттыру болып табылады.
13. Мемлекеттік мекеме мынадай қызметті жүзеге асырады:
1) идеологиялық саладағы мәселелерді шешуге бағытталған әлеуметтік маңызы бар жобаларды/іс-шараларды бастау, жоспарлау, талдау және іске асыру;
2) алматылықтарды, азаматтық қоғамды, бизнес-қоғамдастықтың, ғылыми мекемелердің, жастар ұйымдарының өкілдерін қаланың қоғамдық өміріне тарту;
3) халықтың, оның ішінде жастардың санасында білімге табыну идеяларын нығайту, еңбек құндылықтарын дәріптеу және қоғамдық пайдалы жұмыстарға белсене жұмылдыру жөніндегі іс-шаралар кешенін жүзеге асыру;
4) азаматтық қоғам институттарын тарта отырып, ақпараттық-түсіндіру және ұйымдастырушылық-практикалық іс-шаралары арқылы мемлекеттік стратегиялық бағдарламалар мен құжаттарды, Қазақстан Республикасы Президентінің Жолдауларын, сондай-ақ идеологиялық құндылықтарды дәріптеу бастамаларын түсіндіру және кеңінен дәріптеу;
5) жоғары оқу орындарының профессор-оқытушылар құрамы (бұдан әрі – ЖОО), белсенді жастар және әлеуметтік желілер мен бұқаралық ақпарат құралдарындағы мақалалар арқылы қоғамдық пікірді қалыптастыратын басқа да тұлғалардың эксперттер-спикерлер пулын тарта отырып, белсенді азаматтық ұстанымды қалыптастыру;
6) мемлекеттік стратегиялық бағдарламалар, тұжырымдамалар және т.б. шеңберінде қала әкімдігінің құрылымдық бөлімшелерімен, ұйымдармен және мекемелермен, сарапшылық қоғамдастықпен және ғылыми қоғамдастықпен, Алматы қаласының жоғары оқу орындарымен ынтымақтастық және өзара іс-қимыл жасау;
7) өз қызметі шеңберінде сыбайлас жемқорлыққа қарсы мәдениетті нығайту;
8) ЖОО-ның профессорлық-оқытушылық құрамы, ғылыми 
және шығармашылық зиялы қауым, студенттер жетекшілері арасынан эксперттер-спикерлер пулымен бірлесе отырып, идеологиялық мәселелері бойынша ақпараттық-түсіндіру жұмыстарын жүргізу;
9) қазақстандық қоғам үшін дәстүрлі құндылықтарды ілгерілету және шығармашылық жұмысты танымал ету үшін ақпараттық контентті құру және оларды тарату;
10) Қазақстан Республикасының мемлекеттік рәміздеріне құрметпен қарауды тәрбиелеу арқылы қала тұрғындарының патриоттық сезімін ояту және құқықтық санасын арттыру;
11) Абайдың «Кемел адам» (адал тұлға) концепциясын дәріптеу;
12) дәстүрлі отбасылық және мәдени құндылықтарды жандандыру, халықты кітап оқуға тарту, экологиялық сананы арттыру, қалалық ортаны жақсарту.
14. Мемлекеттік мекемеге осы жарғыда бекітілген өз қызметінің  мәні мен мақсаттарына сай келмейтін қызметті жүзеге асыруға, сондай-ақ мәмілелер жасауға тыйым салынады.
15. Мемлекеттік мекеме қызмет мақсаттарына қайшы жасалған мәміле, Қазақстан Республикасының шектеулі заңдарында немесе құрылтай құжаттарында не басшысының жарғылық құзыретін бұза отырып, жасалған мәміле Басқару органы, Құрылтайшы, прокурордың талап-арызы бойынша жарамсыз деп танылуы мүмкін.

4. Мемлекеттік мекемені басқару

16. Мемлекеттік мекемені жалпы басқаруды Басқару органы жүзеге асырады.
17. Құрылтайшы заңнамада белгіленген ретпен мынадай функцияларды жүзеге асырады:
1) мемлекеттік мекемеге мүлікті бекітіп береді;
2) мемлекеттік мекеме жарғысын бекітеді, оған енгізілген өзгерістер мен толықтыруларды енгізеді;
3) мемлекеттік мекемені қайта ұйымдастыру және тарату туралы шешім қабылдайды;
4) осы жарғымен және Қазақстан Республикасының өзге де заңнамасымен өзіне жүктелген өзге де өкіліктерді жүзеге асырады. 
18. Басқару орган заңнамада белгіленген ретпен мынадай функцияларды жүзеге асырады:
1) мемлекеттік мекемені қаржыландыру жоспарын бекітеді;
2) мемлекеттік мекеме мүлкінің сақталуын бақылауды жүзеге асырады;
3) мемлекеттік мекеменің басқару органдарының құрылымын, құрылуы тәртібі мен өкілеттік мерзімін, мемлекеттік мекеменің шешімдер қабылдау тәртібін анықтайды;
4) мемлекеттік мекеме басшысының құқықтарын, міндеттері мен жауапкершілігін, оны лауазымынан босату негіздерін айқындайды;
5) мемлекеттік мекеменің құрылымы мен шекті штаттық санын бекітеді;
6) мемлекеттік мекеме басшысының ұсынуы бойынша оның орынбасарын (орынбасарларын) лауазымға тағайындайды және лауазымнан босатады;
7) жылдық қаржылық есептілікті бекітеді;
8) мемлекеттік мүлік жөніндегі уәкілетті органға мемлекеттік мекемеге берілген немесе өзінің шаруашылық қызметінің нәтижесінде олар сатып алған мүлікті алып қоюға немесе қайта бөлуге жазбаша келісімін береді;
9) осы жарғыда және Қазақстан Республикасының заңнамасында белгіленген өзге де функцияларды жүзеге асырады. 
19. Мемлекеттік мекеме басшысын Қазақстан Республикасының  заңнамасында көзделген жағдайларды қоспағанда, Басқару органы қызметке тағайындайды және қызметтен босатады.
20. Мемлекеттік мекеменің басшысы мемлекеттік мекеменің жұмысын ұйымдастырады және оған басшылық етеді, Басқару органына тікелей бағынады (Қазақстан Республикасының заңнамасында көзделген жағдайларды қоспағанда) және мемлекеттік мекемеге жүктелген міндеттер мен олардың өз функцияларын жүзеге асыруына жеке жауапты болады.
21. Мемлекеттік мекеменің басшысы дара басшылық қағидаты бойынша әрекет етеді және мемлекеттік мекеме қызметінің барлық мәселелерін 
Қазақстан Республикасының заңнамасында және осы жарғыда айқындалатын өз құзыретіне сәйкес дербес шешеді.
22. Мемлекеттік мекеме басшысының мемлекеттік мекемемен жарғылық емес қызметті жүзеге асыруға бағытталған әрекеті еңбек міндеттемелерін бұзу болып табылып, тәртіптік және материалдық жауапкершілікке әкеледі.
23. Мемлекеттік мекеменің басшысы Қазақстан Республикасының заңнамасында белгіленген тәртіппен:
1) мемлекеттік мекеменің атынан сенімхатсыз әрекет етеді;
2) мемлекеттік органдарда, басқа да ұйымдарда мемлекеттік мекеменің мүддесін білдіреді;
3) шарттар жасайды;
4) сенімхаттар береді;
5) мемлекеттік мекеменің іссапарларға, тағылымдамаға, қызметкерлерді қазақстандық және шетелдік оқу орталықтарында оқытуға 
және қызметкерлердің біліктілігін жоғарылатудың өзге де түрлеріне байланысты тәртібі мен жоспарларын бекітеді;
6) банк шоттарын ашады;
7) мемлекеттік мекеменің барлық қызметкерлері үшін міндетті бұйрықтар шығарады және нұсқаулар береді; 
8) Басқару органы не Құрылтайшысы тағайындайтын қызметкерлерден басқа, мемлекеттік мекеме қызметкерлерін жұмысқа қабылдайды және жұмыстан босатады;
9) мемлекеттік мекеме қызметкерлеріне Қазақстан Республикасының заңнамасында белгіленген тәртіпте көтермелеу және жазалау шараларын қолданады;
10) өз орынбасарының (орынбасарларының) және мемлекеттік мекеменің өзге де басшы қызметкерлерінің міндеттері мен өкілеттіктер аясын айқындайды;
11) оған Қазақстан Республикасының заңнамасымен, осы жарғымен және тиісті саланың уәкілетті органы немесе жергілікті атқарушы орган жүктеген өзге де функцияларды жүзеге асырады.

5. Мемлекеттік мекеме мүлкінің құрылу тәртібі

24. Мемлекеттік мекеме мүлкін құны оның теңгерімінде айқындалатын заңды тұлғаның активтері құрайды. Мемлекеттік мекеменің мүлкі мыналардың:
1) оған меншік иесі берген мүлік;
2) өз қызметі барысында сатып алған мүлік (ақшалай кірістерді қоса алғанда);
3) Қазақстан Республикасының заңнамасымен тыйым салынбаған өзге 
де қаржы көздері есебінен құрылады.
25. Мемлекеттік мекеме дербес иеліктен шығаруға немесе оған бекітілген мүлік пен оған смета қаражаты бойынша мүлікке өзгеше тәсілмен иелік етуге бөлінген құқығы жоқ.
26. Егер Қазақстан Республикасының заңдарымен мемлекеттік мекемеге кіріс әкелетін қызметті жүзеге асыру құқығы берілсе, онда «Мемлекеттік мүлік туралы» Қазақстан Республикасы Заңының 161-бабының 2-тармағында көзделген салаларда мемлекеттік мекемелер өндіретін тауарларды (жұмыстарды, көрсетілетін қызметтерді) өткізуден түсетін ақшаны қоспағанда, мұндай қызметтен алынған ақша тиісті бюджеттің есебіне жатқызылады.
27. Егер Қазақстан Республикасының заңдарында қосымша қаржыландыру көзі белгіленбесе, мемлекеттік мекеменің қызметі Басқару органының, Құрылтайшының бюджетінен немесе Қазақстан Республикасы Ұлттық Банкінің бюджетінен (шығыстар сметасынан) қаржыландырады.
28. Мемлекеттік мекеме бухгалтерлік есеп жүргізеді және Қазақстан Республикасының заңнамасына сәйкес есептілік ұсынады.
29. Мемлекеттік мекеменің қаржы-шаруашылық қызметін тексеру 
және ревизияны Басқару органы жүзеге асырады.

6. Мемлекеттік мекемедегі жұмыс тәртібі

30. Мемлекеттік мекеменің жұмыс тәртібі ішкі еңбек тәртібінің қағидаларымен белгіленеді және Қазақстан Республикасы еңбек заңнамасының нормаларына қайшы келмеуі тиіс.

7. Құрылтай құжаттарына өзгерістер мен толықтырулар енгізу тәртібі

31. Мемлекеттік мекеменің құрылтай құжаттарына өзгерістер 
мен толықтырулар енгізу Құрылтайшының шешімі бойынша жүзеге асырылады және «Заңды тұлғаларды мемлекеттік тіркеу және филиалдар мен өкілдіктерді есептік тіркеу туралы» Қазақстан Республикасының Заңына сәйкес аймақтық тіркеу органдарында тіркеледі.

8. Мемлекеттік мекемені қайта ұйымдастыру және тарату шарттары

32. Мемлекеттік мекемені қайта ұйымдастыру және тарату Құрылтайшының шешімі бойынша жүргізіледі.
33. Мемлекеттік занды тұлға заңнамалық актілермен көзделген басқа 
да негіздер бойынша таратылады. 
34. Кредит берушілердің талаптары қанағаттандырғаннан кейін қалған таратылған мемлекеттік заңды тұлғаның мүлкін Құрылтайшы қайта бөледі.
35.Таратылған мемлекеттік мекеменің мүлкін өткізу нәтижесінде алынған қаражатты қоса алғанда, осы мекеменің кредиторлардың талаптары қанағаттандырылғаннан кейін қалған ақшасы тиісті бюджет кірісінің есебіне жатқызылады.

